Efengyl Ioan a Gwrth-Iddewiaeth

1.  
Rhagarweiniad


A yw’n bosibl canfod ‘potensial gwrth-Semitaidd’ yn Efengyl Ioan? Cymh. D.M. Smith, 
Theology of the Gospel of John, 169: ‘The Gospel of John has proved to be a dangerous 
document, for although it may not itself be anti-Semitic, it has given aid and comfort to 
anti-Semites’.

2.  
Diwinyddiaeth Ioan - Dadleoli Iddewiaeth?


2.1 Y Torah  Pwysleisia’r Prolog fod y datguddiad a ddaw trwy Iesu yn rhagori ar y 
datguddiad a gyfryngwyd gyda chymorth Moses: ‘Oherwydd trwy Moses y rhoddwyd y 
Gyfraith, ond gras a gwirionedd, trwy Iesu Grist y daethant’ (1:17). Tystion i Iesu yw’r 
Torah a Moses (1:45; 5:39, 45-47).


Mae Iesu Efengyl Ioan fel petai’n ymbellhau ar brydiau oddi wrth y Gyfraith: ‘y mae’n  
ysgrifenedig yn eich Cyfraith chwi’ (8:17); ‘onid yw’n ysgrifenedig yn eich Cyfraith?’ 
(10:34); ‘ond rhaid oedd cyflawni’r gair sy’n ysgrifenedig yn eu Cyfraith hwy’ (15:26).


Torrir rheolau’r Saboth (9:16), fel y dengys y naratif ynghylch iachau dyn wedi’i barlysu 
(5:8-10) lle mae’r drafodaeth yn troi o gwestiwn ufudd-dod i’r Gyfraith i ddadl 
Gristolegol.


Mae symbolau a gysylltwyd mewn testunau beiblaidd ac Iddewig â’r Gyfraith bellach yn  
cael eu cymhwyso i Iesu (yn ei arwyddion a’i ddywediadau ‘Myfi yw’): dyfroedd bywiol, 
bywyd, bara’r bywyd, goleuni.  Sylwer yn arbennig ar arwyddocâd troi’r dwr yn win yn 
2:1-10 (defod puredigaeth Iddewig yn cael ei thrawsffurfio).


Mae Iesu yn pwysleisio’r parhad didor rhyngddo ef ei hun a’r Ysgrythurau Hebreig (5:39; 
6:45; 10:34), ond portreadir Iddewiaeth fel dehongliad anghyflawn o’r Ysgrythurau hynny.


2.2 Y Deml  Ceir arwyddion clir o’r ‘dadleoli’ yn niwinyddiaeth Ioan yn y naratif 
ynghylch Iesu yn glanhau’r Deml (2:12-35). Dywedir y bydd dyfroedd bywiol yn llifo o’r 
Deml yn yr oes sydd i ddod (cymh. Sech. 14:8; Esec. 47:1) ond fe ddatgan Iesu fod y 
dyfroedd hyn yn llifo o’i gorff ei hun (7:37-39).

3.
Y Darlun o’r ‘Iddewon’


Ymddengys y term ‘Iddewon’ 71 o weithiau, fel rheol mewn sylwadau o’r eiddo’r 
efengylydd. Yn yr Efengylau Cyfolwg uniaethir gwrthwynebwyr Iesu â grwpiau penodol 
(e.e. y Phariseaid, y Sadwceaid, y prif offeiriaid).  Mae Ioan ar brydiau yn cyfeirio at y 
Phariseaid, ond mae’r grwp yma yn cael ei ddisgrifio o fewn yr un bennod fel ‘Iddewon’) 
(cymh. er enghraifft, Ioan 9:13, 15, 16, 40 a 9:18, 22).


3.1 Gelyniaeth a Gwrthwynebiad ‘yr Iddewon’  Fe’u portreadir yn aml fel gelynion Iesu 
(tua 37 o weithiau). Ei ‘bobl ei hun’ ydynt (1:10) ond nid ydynt yn gallu ei ddeall na chredu 
ynddo (3:1-4; 7:35; 8:57). Maent yn ddrwgdybus ohono, yn ei erlid ac yn ceisio’i ladd: ‘Ar 
ôl hyn bu Iesu’n teithio o amgylch yng Ngalilea. Ni fynnai fynd o amgylch yn Jwdea, 
oherwydd yr oedd yr Iddewon yn chwilio amdano i’w ladd’ (7:1). Mae gelyniaeth o’r fath yn 
peri i Iddewon eraill ofni dilyn Iesu (7:13; 9:22; 19:38; 20:19).


Mae’r ‘Iddewon’ yn cyhuddo Iesu o fod yn Samariad ac ym meddiant cythraul (8:48), tra 
bod Iesu yn dweud wrthynt y byddant yn marw yn eu pechodau os na chredant ynddo 
(8:24): ‘Plant ydych chwi i’ch tad, y diafol, ac yr ydych â’ch bryd ar gyflawni dymuniadau 
eich tad’ (8:44).


3.2  ‘Yr Iddewon’ a Marwolaeth Iesu yn ôl Efengyl Ioan  


Mewn rhai ffyrdd mae’r ‘Iddewon’ yn chwarae rhan llai amlwg yn yr hanesion am Iesu yn 
cael ei arestio, ei brofi a’i groeshoelio: mae milwyr Rhufeinig yn bresennol yn yr ardd (18:3, 
12) ac ychydig iawn a ddywedir am y prawf gerbron yr archoffeiriad.  


Ond mae ffactorau eraill yn awgrymu bod Ioan yn awyddus i bwysleisio mai’r ‘Iddewon’ a 
fu’n gyfrifol am farwolaeth Iesu, rhai a ddisgrifir fel ‘Iddewon’ neu ‘brif offeiriaid’.


Pedair gwaith fe ddywed Pilat fod Iesu’n ddieuog (18:38; 19:4, 6, 12), tra mai’r ‘Iddewon’ 
sy’n dyfalbarhau ac yn ei gyhuddo o gabledd (19:7). Sylwer yn arbennig ar y datganiad yn 
19:16: ‘Yna traddododd Pilat Iesu iddynt i’w groeshoelio’.

4.
Dadansoddi Tystiolaeth Efengyl Ioan


4.1  Cyfeiriadau Niwtral at ‘yr Iddewon’  Mae’r efengylydd bob amser yn tynnu 
sylw at 
naws a lleoliad Iddewig ei stori a’r prif gymeriadau (cymh. 4:9). Swyddogaeth yr Iddewon 
yng nghynllun achubol Duw: ‘oherwydd oddi wrth yr Iddewon y mae iachawdwriaeth yn 
dod’ (4:22).


Mae llawer o Iddewon yn awyddus i wybod mwy am Iesu a chredu ynddo (7:15; 10:24; 
11:36; 12:9); poblogrwydd Iesu sy’n peri i’r awdurdodau geisio ei ladd (11:45-53). Mae 
Nicodemus yn amddiffyn Iesu gerbron y Phariseaid (7:50-52) ac y mae’n cynorthwyo 
yn nefod ei gladdedigaeth (19:38-42).


4.2  Pwy yw’r ‘Iddewon’?  Yn sicr, nid yw Ioan yn defnyddio’r term i ddisgrifio’r 
genedl 
gyfan mewn termau ethnig.


i) Symbol o Anghrediniaeth Defnydd alegoriaidd o’r term i ddynodi 
pechadurusrwydd y ddynolryw - symbol o anghrediniaeth y byd (Rudolf Bultmann).  Ond 
sylwer ar sylwadau Rosemary Radford Ruether.


ii) Jwdeaid Cyfeiriad at leoliad a tharddiad daearyddol gwrthwynebwyr Iesu, a hynny 
mewn gwrthgyferbyniad llwyr â’r Galileaid (1:35-51; 2:22; 7:47-52) a’r Samariaid (4:39-
42). Cefnogir y ddamcaniaeth hon gan R.T. Fortna a W.A. Meeks, yn enwedig ar sail  
datganiadau fel 7:1. Grwp crefyddol oedd yn deillio o Jerwsalem a Jwdea oedd yr
Ioudaioi.  
Mae’r ddamcaniaeth hon yn esbonio nifer o esiamplau, ond fe ymddengys fod y term yn 
ehangach na hyn (cymh. 12:9, 11; 19:20).


iii) Awdurdodau Crefyddol Iddewig Dyma’r ddamcaniaeth a gefnogir gan y mwyafrif o 
ysgolheigion. Weithiau defnyddir y term ‘Iddewon’ ochr yn ochr â thermau am yr 
awdurdodau Iddewig (1:19-24; 9:13-41; 18:3-14). Mae’r rhai a elwir yn Phariseaid a 
phrif offeiriad yn 11:46-52 a 18:1-3 yn cael eu galw’n ‘Iddewon’ yn 18:12-14. Dywedir 
bod y rhai sy’n Iddewon o ran eu tras ethnig yn ofni’r ‘Iddewon’ (7:13; 19:22).

5.
Cyd-Destun Hanesyddol


Mae sawl ysgolhaig bellach yn ceisio deall cyd-destun a chefndir hanesyddol y gymuned 
a’r awdur a fu’n gyfrifol am lunio Efengyl Ioan. Ceir arwyddion clir o densiwn rhwng y 
credinwyr a’r synagog, tensiynau sy’n peri i’r credinwyr gael eu bwrw allan o’r 
synagog 
(cymh. 9:22; 16:2).


Bu’n rhaid i’r gymuned Ioanaidd geisio hunaniaeth newydd: ‘In an era when there were ill 
feelings between the Church and the synagogue, ‘the Jews’ was a term used with a 
connotation of hostility to Christians......This does not mean that the evangelist has 
forgotten the true circumstances of Jesus’ ministry in the anachronistic use of ‘the Jews’. By 
this term he indicates his belief that the Jews of his own time are the 
spiritual descendants of 
the Jewish authorities who were hostile to Jesus during the 
ministry’ (R.E. Brown,The 
Gospel according to John, lxxii).


Mae’n bosibl mai sefyllfa o’r fath a barodd i’w awdur ddefnyddio’r term ‘Iddewon’ mewn 
modd negyddol.  Dyma gymuned oedd yn ceisio dod i dermau â’i gwreiddiau Iddewig, 
ond ar yr un pryd yn ceisio torri’n rhydd o’r cyd-destun Iddewig hwnnw. 

